Raffi Ahmad

**Raffi Farid Ahmad** (lahèr 17 pèbruari 1987) otabâ sè lebbi èkennal **Raffi Ahmad** panèka selebriti, aktor, pembawa acara, penyanyi, pengusaha, selebriti internet, YouTuber, bân produser asal Inḍonèsia.

## Kaodi'en Awwâl
Raffi Farid Ahmad otabâ se biyasah èkennal kalabân sebbuddhân Raffi Ahmad arèya èlahèraghi è Bandung,  Jhâbâh Bârâ' ka 17 pèbruari 1987. Dhibi'èn arèya ana' sarèyang dâri tello' satarètanan, dâri pasangan almarhum Munawar Ahmad se katoronan orèng Pakistan bân Amy Qanita sè katoronan Sunda. Duwâ' taretanah anyamah Nisya Ahmad bân Syahnaz Sadiqah. Raffi Ahmad toman ngoca' nyamber silsilah bhâlânah bahwa dhibi'en eparajeh è bhâlâ se katoronan Pakistan se etoronaghi dâri embanah. Makkè Raffi asallah orèng Bandung, dhibi'èn matadâ' bâkto sakolanah è Bandung bân Jakarta. 

## Pendidikan
Raffi asakolah e bangku sakolah dhâsar nèng SD Taruna Bakti Bandung pas lanjut ka Sakolah Menengah Pertama nèng SMP Negeri 5 Bandung. Satèlanah dhibi'èn lulus SMP, Raffi Ahmad lordu' asakolah nèng SMA Negeri 5 Bandung nangèng satelanah dhibi'èn masok nèng SMA Negeri 3 Jakarta. Tak abit satèlanah ngallè ka SMA Negeri 16 Jakarta. Satèlanah lulus SMA, dhibi'èn a kuliah nèng Universitas Paramadina bân Universitas Terbuka. 

## Karir
Raffi cèntèl karirrah bhâkto dhibi'èn ghi' asakolah SMP molaè dâri nuro' syuting sinètron, FTV sarèng film. Ngawwâlleh dhâddhi pemeran pendukung nèng sinètron pertamanah, Tunjuk Satu Bintang (2002), Raffi ghi' uruh lonta nèng dâlem Senandung Masa Puber nèng  Trans TV mènangka pemeean otama asarèng Bunga Citra Lestari. Saamponah ghâpanèka, Raffi terros poddul nèng sinètron-sinètron bân FTV dhibâsah sarèng Film sala sèttongngah Film se aombul Love Is Cinta. Akting Raffi bhâgus sarah nèng film jughán sè eperanaghi sarèng Acha Septriasa bân Irwansyah ngaollè pojhièn dâri kritikus film. 

Nèng ahèr 2006, musisi Melly Goeslaw mabâdâ casting kaangghuy grup vokal Bukan Binganv Biasa, se èkenal sarèng sèbbuddhân BBB. Projek ghânèka èkhususaghi kaangghuy pemain sinètron remaja Indonesia. Dâri bânnya'nah pamain sinètron se nuro'  audisi, ahèrra epèle Raffi sarèng Laudya Chintya Bella, Chelsea Olivia Wijaya, Dimas Beck bân Ayushita. Laghu otamanah ajudul Let's Dance Together sè ètarèmah bhâghus e pasaran. BBB lantas amaèn film a judul Bukan Bintang Biasa The Movie sè è sutradaraih sarèng Lasja Fauzia. BBB bâli kalabân laghu anyarrah se a judul Bukan Bintang Biasa sè cè' èkalèburrih sarèng rèng-orèng. Dueddeh Raffi bân Ayushita dâlâm lagghunah se a judul Jangan Bilang Tidak jughân èkalèburrih rèng-orèng.

È taon 2008, karier akting Raffi sajhân asènar. Dhibi'en majhu è film ghebeynah Rudi Soedjarwo bertajuk Liar dan Asoy Geboy. Pas, nyamanah sajân alambung bilâ dhibi'en ngibeaghi program musik Dahsyat sareng duwâ' artis multi-talenta Luna Maya bân Olga Syahputra. È penghujung taon, Raffi sareng BBB mekalowar singel anyar aombhul Putus Nyambung bân ternyata ngaollè respon bhâghus è pasaran. Panèka sekaligus menepis angghâpen BBB panèka ghun grup vokal sesaat. 

È taon 2009, Raffi è sebbhut mènangka sala sèttong artis palèng laris bherkat program Dahsyat saèngghâ sajhân mamantepaghi dhibi'en è bidang presenter televisi. Salaèn Dahsyat, Raffi jughân hadir dâlem duwâ' program laèn panèka Rafi Wkwkwk bân OMG sè abâli èpasangaghi sareng Olga Syahputra. Namong Raffi jughân pagghun eksis è dhunnyah akting. Amaèn è beberapa judul FTV, sinetron Buku Harian Baim sampè sitkom OKB jughân è jhâlânaghi sampè satiya. Salaèn panèka, Raffi jughân abhâli sareng single anyarrah Johan (Jodoh Di Tangan Tuhan) bhâkto berduet sareng Laudya Chintya Bella.

Salaèn karierrah sè cemerlang, Raffi tak lepas dâri berta asmarana sareng rekan depade artisseh. Molaè dâri Laudya Chintya Bella, Bunga Zainal, Ratna Galih, Tyas Mirasih, Velove Vexia, sampe Yuni Shara.

Raffi jughân molaè menjajal peruntungan è dunnya penyutradaraan sareng agarap sebuah film pendek berjudul Barbie. Film sè adurasi 10 menit panèka ahèrra èganjar pangarghâ'en Best Movie è malam pangarghâ'en LA Lights Indie Movie 2011.

È pangojung taon 2011, Raffi abâli sareng film anyarra se ajudul Pocong Kesetanan se agenre horor/komedi. Eksistensi bân produktivitas Raffi dâlâm ngasèllaghi karjâ dâri program TV, sinetron, FTV, film layar lebar, iklan bân beberapa bisnis sè ekalola Raffi, sala sèttongah roma produksi Barometer Lite, aghâbây sala sèttong tabloid kasohor è Indonesia anempataghi nyama Raffi è posisi ka 4 dâri 9 artis Indonesia sè palèng soghi 2011.

È tangghâl 28 Agustus 2014, Raffi abintangi film Olga & Billy Lost in Singapore asareng Olga Syahputra, Billy Syahputra, Tarra Budiman, Chand Kelvin, bân alè'en Raffi, Syahnaz Sadiqah. È film panèka, dhibi'en tampil kalabân khusus.

È tangghâl 4 Mei 2015, Raffi arilis album anyarra, Kamulah Takdirku, bân singel otama è album anyar kasebbhut, "Kamulah Takdirku". Album panèka bânnya' akolaborasi sareng binina, Nagita Slavina bân ghun tajuwâl è sakabbina gerai KFC è Indonesia.

È taon 2021, Raffi mellè klub bal è kotta Cilegon panèka RANS Cilegon FC sè kapanjanganna dâri Raffi Ahmad bân Nagita Slavina Cilegon FC. RANS Cilegon FC amaèn è Liga 2 bân 3 taon 2022 klubbeh ongghe kasta ka Liga 1 bân nyama klubbeh aobe dhâddhi RANS Nusantara FC.

## Kaodi'en Pribadi
Raffi panèka ana' sariyang dâri Munawar Ahmad sareng Amy Qanita.

È tangghâl 17 Oktober 2014, dhibi'en resmi amantan sareng aktris Nagita Slavina. Bhâkto panèka mantannah bânnya' è sorot publik sabâb èsiaraghi kalabân langsung è sala sèttong TV nasional Indonesia.

È tangghâl 15 Agustus 2015, Raffi bân Nagita èkaruniaè ana' lakè' sè è nyamaè Rafathar Malik Ahmad. È tangghâl 26 November 2021, Raffi bân Nagita èkaruniaè ana' lakè' polè sè è nyamaè Rayyanza Malik Ahmad.

## Sombher